FREESTYLEKOMITÉMØTE NR. 9, 2022-2024

12.03.2024

Møteform - Teams

PROTOKOLL:

SAKSOVERSIKT

* Oppfølging av sak om konkurransenivåer
* Kretsarbeid
* Freeride

FAST HABILITETSVURDERING Komitémedlemmers habilitetsvurdering opp mot sakslisten.

* Ikke vurdert

INFORMASJON

* Kort info fra Skistyret, men dette kommer hovedsakelig nå gjennom de åpne informasjonsmøtene med Skipresidenten etter styremøter.

DISKUSJONS- OG VEDTAKSSAKER

* Oppfølging etter forrige møte med utvikling av flere konkurransenivåer

Komiteen har på forhånd lest gjennom skriv fra Christoffer, vedlagt

* To-delt svar der vi både kan se på nivået over Norgescup gjennom utvikling
* Hva kan vi gjøre for å skape enda mer aktivitet under Norgescup
	+ Forslag om at kretscupfinale kan være FIS-renn
		- Adm jobber videre med om kvalifisering fra kretscup skal være fra finale eller fritt valgt konkurranse
		- Kretscupnivået er viktig for både arrangør og utøver for utvikling
		- Komiteen er enige om å ha fokus nedover i strukturen, mot krets og klubb og foreløpig ikke jobbe for E-cup.
* Alle foreslåtte tiltak gir økt behov for TDer og dommere. Da må vi etablere en løsning for å utdanne «nasjonale» TDer.
	+ Viktig å ta med i diskusjon at TD også er arrangørhjelp, spesielt der det ikke ligger under Norgescup eller HL
	+ Et system for utdanning og godkjenning må i tilfelle være på plass før kommende sesong
		- Administrasjonen skal jobbe videre med disse løsningen og en utredning av alternativer for dette.
* Resultatsystem er også en forutsetning for å forenkle dette arbeidet, gjennom enklere håndtering av påmelding, resultater og ranking.
	+ Dette må være noe som er mindre sårbart enn dagens Goole docs-løsning
		- Administrasjonen bes snakke med Brettforbundet som bruker Liveheats og FIS om alternative hyllevareløsninger som kan implementeres
* Kretsarbeid
	+ Hvordan kan vi hente ut det positive som gjøres i enkelte kretser, og kopiere til andre kretser?
* Finne ressurspersoner som kan være ambassadører
* Legge til rette for nettverksbygging mellom krets
* Utveksle ideer på tvers av kretsene
* Klubbene må være delaktige fordi de «er» kretsen
* Mål om høyest mulig aktivitet
* NSF må fasilitere og lete etter prosjektstøtte.
* Kan vi klare å lage en samling i Trysil ifb med NM?
	+ Målet for en samling må være å bygge miljø når det er konkurranser, med foreldrebidrag. I tillegg må det være en arena der NSF sentralt er tilstede, sammen med krets og klubb. Dette vil gi; kulturbygging, klubbutvikling og engasjement.
* Møteplan for våren

Det legges inn tema for hvert møte, og vanlig informasjon og oppfølging kommer i tillegg

* + Forslag til dager, så må komitemedlemmene tilpasse
		- Onsdag 17. april kl.17-21 (Markedsmøte)
		- Onsdag 29. mai kl.19-20.30 (Planlegge Grenmøte og Skitinget)

Deltok: Kristin Sæterøy, Camilla Søreide, Jon Opsahl, Geir Erik Samnøy og Øystein Tamburstuen

Fra administrasjonen:

**Vedlegg: Skriv fra administrasjonen med underlag for å vurdere utvikling av konkurransenivåer i freeski.**

Som avtalt i forrige møte, har vi utarbeidet et enkelt underlag til dere, på kapasiteten for flere internasjonale renn i Norge (som ikke arrangeres av NSF). Den ble noe lang, men det var alle viktige punkter som arrangement følte dere trengte for å kunne vurdere og diskutere saken 😊

Videre ønsker jeg også å legge til, at vi er i dialog med FIS om muligheten for Europa-cup i Norge også, for å ta av presset på NC for de beste utøverne. Her har vi forespurt om potensielle datoer, for å se på denne muligheten samtidig som man legger en kabal for NC/NM i 2024/2025.

Det er vanskelig å gi et konkret svar på antall renn vi kan koordinere, men hvert renn krever mye jobb spesielt uken i forkant så det er hvertfall et poeng at vi unngår å legge disse og NC på samme helg.

* For å kunne gjennomføre renn som dette er vi først og fremst helt avhengig av at Harald er med på laget og kan sette opp start- og resultatsystemet for hver av konkurransene. Jeg har inntrykk av at han allerede har litt nok med å sette det opp til NC og jeg ber aldri om noe mer/tar mer kontakt enn absolutt nødvendig. Dette er derfor noe vi eventuelt må avklare med ham på forhånd, og så sikkert ta høyde for en ekstra kost på dette. Her vil jo det enkleste på sikt være å oppdatere vårt start- og resultatsystem til noe som vi kan gjøre helt selv uten å være avhengig av en utenforstående (feks app e.l), men det er ikke noe vi har økonomi til per nå.

Videre er det å sette opp systemet før hvert renn noe som tar en del tid, og så må det beregnes tid til møte med sekretariat i forkant av hver konkurranse for hvordan systemet fungerer og skal brukes.

Det er flere muligheter på markedet, så et alternativ er også at man finner et annet start- og resultatsystem for disse rennene som arrangør tar hånd om selv. Det vil forenkle prosessen ved at vi sentralt ikke er involvert i oppsett og utforming og at alt rundt dette skjer direkte hos arrangør. Dette vil da føre til en ekstra kost per renn/ per arrangør.

* Når det gjelder forutsetningen at alle får delta er det likevel viktig at det settes en overkommelig deltakerbegrensning slik at dette blir god gjennomføring på konkurransedagene for utøverne, samt noe dommerne ønsker å stille opp på.

* Det er i utgangspunktet en kabal å sette terminlisten for NC allerede, så her er det bare viktig at vi klar plan på hvordan det er tenkt i forhold til spredning, NC og ikke minst at de som skal arrangere snakker med hverandre for å avklare helgene det søkes om.  Tror det er viktig her at man spikrer NC-helgene først, og så setter terminlisten for dette ut ifra den.

* Arrangøravtaler kan vel i utgangspunktet være samme de som vi opererer med for NC, bare at vi endrer punktene på økonomi, eventuelle markedsrettigheter osv. så det krever ikke så mye.

* Opprettelse av renn går relativt fort, her må man bare ha avklart datoer før jeg kan legge det inn i FIS-kalenderen. Følgelig må også TD-kabalen være spikret slik at jeg kan melde det videre til Kathrin som legger det inn på hvert renn.

Når det gjelder TD og dommere så er dette definitivt en kabal som må løses. Det viktigste her er at renn ikke legges på samme helger, slik at vi alltid har noen tilgjengelige. Selve koordineringen med dommerne går helt fint, for der kan jeg bare legge rennene inn i samme dokument som de skriver seg opp i som NC-dommere. Men det å få selve kabalen til å gå opp med nok dommere er jo en jobb i seg selv, til tross for at vi nå har flere dommere enn før. Men så lenge vi sørger for å være ute i god tid så burde det gå fint å få dekket opp de fleste, og det pleier alltid å løse seg på en eller annen måte. Tror det er lurt at denne prosessen eventuelt også luftes for dommerne etterhvert hvis det blir aktuelt slik at vi kan høre med dem hva de tenker er løsbart ifht antall renn.

Når det gjelder TDene så pleier de bare å lage en oversikt over fordelingen av renn selv og så sende den til meg når det gjelder NC, så koordineringen der er grei. De er jo bare tre som deler på den rollen, så det er nok viktig at det ikke blir for mange ekstra renn slik at belastningen på dem ikke blir for stor. Men her kan vi jo også høre med dem hva de tenker.

* Et annet punkt å huske på er at arrangørene må stille med eget arrangementsutstyr. Bibs og walkies er det viktigste på den listen.

Konklusjonen her blir vel at det må tas en runde med dommere og TDer før vi kan fastslå antall renn. Klarer man å få til et-to renn før jul tenker vi at det åpner opp for at det er mulig å gjennomføre flere renn. Vi tenker at to-fire ekstra renn er gjennomførbart, men da må noen ligge før jul.